## 

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

Številka: 9000-05/2016 - 03

Datum: 5. 5. 2016

**POROČILO O IZPOLNITVI SKLEPOV 9. redne seje OS z dne 7. 4. 2016**

**K tč. 2 in 3**

Predlog KVIAZ-a za imenovanje članov Sveta Zavoda OŠ Vitanje;

Predlog KVIAZ-a za imenovanje predstavnikov javnosti v Senatih za reševanje pritožb zoper ravnanje policistov;

SKLEP št. 1: Občinski svet Občine Vitanje imenuje za predstavnike ustanovitelja v svet zavoda Osnovne šole Vitanje Matejo Kovše, Nives Kričaj in Romana Kotnika. V sklep o imenovanju naj se vpiše obveza poročanja o delu enkrat letno.

SKLEP št. 2: Občinski svet Občine Vitanje imenuje za predstavnika javnosti v Senat za reševanje pritožb zoper ravnanje policistov Boštjana Cimpermana.

SKLEP št. 3: Župan naj pozove sedanje predstavnike Občine, imenovane v svete zavodov in organizacij izven občine, naj do konca tega leta podajo poročilo o delu teh organov.

Sklepa o imenovanju sta bila poslana javnima ustanovama in imenovanim.

Predstavnike Občine bomo pozvali k poročanju v drugi polovici leta.

**K tč. 4**

Obravnava predloga Pravilnika o spremembi pravilnika o sofinanciranju programov na področju ljubiteljskih kulturnih dejavnosti v Občini Vitanje;

SKLEP: Občinski svet Občine Vitanje sprejme in potrdi predlog Pravilnika o spremembi pravilnika o sofinanciranju programov na področju ljubiteljskih kulturnih dejavnosti v Občini Vitanje v predlagani vsebini.

V pripravi je oblika čistopisa za objavo.

**K tč. 6**

Obravnava predloga Zaključnega računa proračuna Občine Vitanje za leto 2015;

SKLEP: Občinski svet Občine Vitanje na svoji 9. redni seji dne 7.4.2015 sprejme Odlok o zaključnem računu proračuna Občine Vitanje za leto 2015.

Odlok o zaključnem računu proračuna Občine Vitanje za leto 2015 je bil objavljen v Uradnem glasilu slovenskih občin, št. 16/2016 dne 8. 4. 2016.

**K tč. 7**

Obravnava predloga Rebalansa proračuna Občine Vitanje za leto 2016;

SKLEP št. 1: Občinski svet Občine Vitanje na svoji 9. seji, dne 7. 4. 2016, sprejme osnutek Odloka o rebalansu proračuna Občine Vitanje za leto 2016.

SKLEP št. 2: Občinski svet Občine Vitanje na svoji 9. seji, dne 7. 4. 2016, osnutek Odloka o rebalansu proračuna Občine Vitanje za leto 2016 preoblikuje v predlog.

SKLEP št. 3: Občinski svet Občine Vitanje na svoji 9. seji, dne 7. 4. 2016, sprejme Odlok o rebalansu proračuna Občine Vitanje za leto 2016.

Odlok o rebalansu proračuna Občine Vitanje za leto 2016 je bil objavljen v Uradnem glasilu slovenskih občin, št. 16/2016 dne 8. 4. 2016.

**K tč. 9**

Obravnava vlog občanov in organizacij;

**Ž**upan seznanil svet z zahtevo predsednika Prostovoljnega gasilskega društva Vitanje, da je povabljen na občinski svet in le-tega seznani s finančno situacijo delovanja društva.

SKLEP: Financiranje in letne stroške PGD Vitanje naj v imenu občinskega sveta pregleda odbor za finance in premoženje in zavzame stališče.

Odbor za finance bo po pregledu poročal občinskemu svetu.

Zapisala: **ŽUPAN**

Romana Holobar **Mirko POLUTNIK**